Hospital Sultanah Nur Zahirah

Hospital Sultanah Nur Zahirah atau juga dikenali sebagai Hospital Besar Kuala Terengganu merupakan sebuah hospital yang terletak di Kuala Terengganu, Terengganu. Hospital ini ditukar namanya daripada Hospital Kuala Terengganu kepada Hospital Sultanah Nur Zahirah Kuala Terengganu (HSNZKT) pada 2 Disember 2006 dan telah dirasmikan oleh Kebawah Duli Yang Maha Mulia Sultan Mizan Zainal Abidin. Sejarah Hospital Sultanah Nur Zahirah bermula perkhidmatannya dengan pembinaan tiga buah bangunan pada tahun 1920 dan terletak di Bandar Kuala Terengganu berhampiran dengan Pantai Batu Buruk yang meliputi kawasan seluas 21.09 hektar. Pada tahun 1924, lima buah bangunan baharu telah dibina. Kerja membina dan menyiapkan cerucuk telah siap pada bulan Julai 1982. Hospital Besar Kuala Terengganu mula dibina oleh Syarikat Pembenaan Yeoh Tiong Lay Wilma J.V. dengan harga kontrak $92.4 juta pada tarikh memilik tapak iaitu 24 November 1983. Hospital ini telah siap dibina oleh syarikat tersebut dan diserahkan kepada pihak kerajaan pada 31 Disember 1985, lebih awal berbanding tarikh asal dijadualkan siap iaitu 23 Mei 1986. Pesakit-pesakit daripada hospital lama Terengganu telah dipindahkan ke hospital baru pada 29 Januari 1986. Pada tahun 1986, hospital tersebut mempunyai 1177 orang kakitangan. Hospital Kuala Terengganu telah dirasmikan oleh Duli Yang Maha Mulia Sultan Mahmud Al-Muktafi Billah Shah Ibni Al-Marhum Tuanku Al-Sultan Ismail Nasiruddin Shah pada 30 April 1986. Hospital Kluster Hospital Sultanah Nur Zahirah memainkan peranan yang penting dalam aspek kesihatan penduduk Terengganu Utara sehinggakan Hospital Sultanah Nur Zahirah telah mengetuai Hospital Kluster Terengganu Utara sejak tahun 2017 kerana Hospital Sultanah Nur Zahirah merupakan hospital yang diterajui dengan ramai pakar yang cekap dan efisien di smaping mempunyai kemudahan fasiliti yang berkualiti tinggi. Antara hospital-hospital yang terlibat ialah Hospital Hulu Terengganu, Hospital Besut serta Hospital Setiu. Alamat Hospital Sultanah Nur Zahirah Jalan Sultan Mahmud 20400 Kuala Terengganu Galeri Rujukan Pautan luar Hospital Sultanah Nur Zahirah.